
   PRIMAR

BIROU SPAŢII-TERENURI
Nr.D72006-6974/07.12.2006                                                dr.ing. Gheorghe Ciuhandu

R E F E R A T

La parterul imobilului din Timişoara str.Cronicarul Neculce nr.1, înscris în C.F. nr.1255 Timişoara, nr.top.30637, a funcţionat alimentara ALBINUŢA care a renunţat la spaţiu, parterul fiind nefolosit.

Asociaţia Naţională a Surzilor, Filiala Teritorială Timişoara, prin cererea nr.356/21.11.2006 înregistrată sub nr.D72006-6974/2006 precum şi Asociaţia Handicapaţilor Locomotori Timişoara, prin cererea nr.74/08.11.2006 înregistrată sub nr.SC2006-22793/2006,  au solicitat atribuirea unui spaţiu situat la parterul clădirii din Timişoara str.Cronicarul Neculce nr.1 pentru ca acestea să-şi desfăşoare activitatea.

În şedinţa Comisiei de analiză a spaţiilor cu altă destinaţie decât aceea de locuinţă situate în proprietatea Primăriei Timişoara precum şi în proprietatea Statului Român în administrarea Consiliului Local al Municipiului Timişoara înfiinţată prin H.C.L.M.T. nr.288/2005, din data de 14.11.2006 , s-a hotărât întocmirea unui proiect de hotărâre pentru atribuirea către Asociaţia Naţională a Surzilor, Filiala Teritorială Timişoara a 5 încăperi în suprafaţă de 74,77 mp. situate la parterul imobilului, precum şi atribuirea către Asociaţia Handicapaţilor Locomotori Timişoara a 4 încăperi în suprafaţă de 65,41 mp. situate la parterul imobilului.

Imobilul din Timişoara str.Cronicarul Neculce nr.1 nu a fost revendicat în baza Legii 10/2001.

Având în vedere cele prezentate,
PROPUNEM :
1. Aprobarea de către Consiliul Local al Municipiului Timişoara a unui proiect de hotărâre privind atribuirea către Asociaţia Naţională a Surzilor, Filiala Teritorială Timişoara, a 5 încăperi în suprafaţă de 74,77 mp. situate la parterul imobilului din Timişoara str.Cronicarul Neculce nr.1, înscris în C.F. nr.1255 Timişoara, nr. top. 30637, pentru sediu asociaţie, pe o perioadă de 5 ani.

2. Aprobarea de către Consiliul Local al Municipiului Timişoara a unui proiect de hotărâre privind atribuirea către Asociaţia Handicapaţilor Locomotori Timişoara, a 4 încăperi în suprafaţă de 65,41 mp. situate la parterul imobilului din Timişoara str.Cronicarul Neculce nr.1, înscris în C.F. nr.1255 Timişoara, nr. top. 30637, pentru sediu asociaţie, pe o perioadă de 5 ani.

